Americana (São Paulo) - Wikipedia

# Americana (São Paulo)

### vanuit Wikipedia, die vrye ensiklopedie.

Americana
Kaart | Wapen
Vlag
Land | Brasilië
Deelstaat | São Paulo
Koördinate | 22°44' S, 47°19' W
Stigting | 27 Augustus 1875
Oppervlak: |
- Totaal | 134 vk km
Hoogte bo seevlak | 545 m
Bevolking: |
- Totaal (2006) | 203 845
- Metropolitaanse gebied | 1 500 000
- Bevolkingsdigtheid | 1 521,2/vk km
Tydsone | UTC -2
- Somertyd | UTC -3
Burgemeester | Erich Hetzl Júnior (PDT)
Amptelike Webwerf | prefeitura.sp.gov.br

Americana is 'n stad in die binneland van die Brasiliaanse deelstaat São Paulo met 'n oppervlakte van 134 vierkante kilometer en 203 845 inwoners (2006). Die stad lê in die metropolitaanse gebied van Campinas (Portugees: Região Metropolitana de Campinas), sowat 40 kilometer van Campinas en 140 kilometer van São Paulo af.

Americana het sy naam aan vlugtelinge van die Amerikaanse Burgeroorlog te danke wat hulle in 1866 in die gebied gevestig het. Een van die bekendste immigrante was William H. Morris, 'n senator van Alabama. Die nedersetting het ná die voltooing van 'n spoorwegverbinding in 1875 en die oprigting van 'n katoenfabriek 'n ekonomiese opswaai beleef.

Omtrent 1904 het die dorp die naam Vila dos Americanos ("Dorp van die Amerikaners") en in 1924 stadstatus gekry. Tans vorm ligte nywerhede en voedselverwerking die ekonomiese basis van Americana.

Die belangrikste besienswaardighede is die "Opvoedkundig-Geskiedkundige Museum Dr. João da Silva Carrão", wat die slawerny en katoenverbouing behandel, en die Museum vir Eietydse Kuns.

## [wysig] Eksterne skakels

- Amptelike webwerf van Americana

Ontsluit van "http://af.wikipedia.org../../../a/m/e/Americana_%28S%C3%A3o_Paulo%29_6b3e.html"

Kategorieë: São Paulo | Stede in Brasilië

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Esperanto
- Polski
- Português
- Română
- Volapük
- 中文